 Wasiirka Madaxtooyada Xirsi Cali Xaaji Xasan oo Warbaahinta kula hadlay qolka nasashada ee loo yaqaan VIP ayaa ka warbixiyey safarkii ugu maqnaaa wadanka Ethopia iyo shirarkii ay la sheeyeen Dawlada Dalkaasi, waxaana uu xusay inay is arkeen Wasiiro ka tirsan Xukuumada Ethopia islamarkaana ay ka wada hadleen sidii loo bilaabi lahaa Dhismaha Wadada isku Xidhi doonta Berbera iyo Addis Ababa Berbera Corridor, Waxaana Wasiirka Kulankaasi ku wehelinaayey Wasiirka Arimaha Dibada Md: Maxamed Biixi Yoonis iyo Safiirka Somaliland u fadhiya Dalka Ethopia Md: Maxamuud Aadan Jaamac, Wasiir xirsi ayaa xusay inay muhiimad weyn wadadaasi u leedahay xidhiidhka ganacsiga iyo isu socodka labada wadan ee Somaliland iyo Ethopia, waxaana uu hoosta ka xariiqay in wadadaasi dhawaan la bilaabi doono sidaasna ay isku soo afgarteen masuuliyiintii ay shirarka la yeesheen. 